text: Vitarnir í Føroyum hava gjøgnum øldir havt stóran týdning fyri skip og bátar, sum hava siglt framvið landi okkara, har mangir boðar og sker eru. Tigandi hava teir staðið á hvør sínum plássi og lýst upp, soleiðis at sjófólk okkara kundi kenna seg tryggan, tá siglt var til og frá ymsu havnunum í Føroyum.
  Sangurin um vitan er skrivaður av Zacharias Zachariassen, og er ein hugtakandi og málandi lýsing av tí uppgávu, sum ein viti hevur. Í seinasta ørindi kemur so myndatalan, har víst verður á, at vit eiga sum kristin at lýsa fyri Jesus, harra og frelsara okkara.
text: #000001
text: Og so kann leggjast aftrat: Vit, ið játta trúgv á Jesus, eru sett sum vitar í hesum heimi, ella sum “himmalljós í heiminum” (Fil. 2,15.) Um Jóhannes doyparin varð sagt, at “hann var hitt brennandi og skínandi ljós” (Johs. 5,35). Tað var ein veldigur vitnisburður at fáa frá Jesusi sjálvum. Teljast vit eisini millum teirra, sum lýsa eins og vitar, vísandi menniskjum á Jesus? Ø.
text: #000006